Rīgā 2017. gada 13. jūnijā

Latvijas Organiskās sintēzes institūta Iepirkumu komisija ir saņēmusi un izskatījusi ieinteresētā piegādātāja jautājumus par Latvijas Organiskās sintēzes institūta izsludināto iepirkumu, atklāto konkursu **„Ugunsdrošo šķīdinātāju skapju piegāde Latvijas Organiskās sintēzes institūtam”**,

iepirkuma identifikācijas Nr.: **OSI 2017/09 AK ERAF**.

**Ieinteresētā piegādātāja jautājumi un Iepirkumu komisijas atbildes:**

1) Divu durvju skapjiem (Nr.5) nav pietiekoši daudz vietas, lai tajā varētu ievietot 10 izvelkamus plauktus. Maksimāli iespējamais izvelkamo plauktu skaits var būt 6 gab. Attālumam starp atvilktnēm ir jābūt vismaz 250 mm.

**Atbilde:**

*Norādot nepieciešamo plauktu skaitu tiešām pieļauta kļūda tehniskajā specifikācijā. Tā kā kļūda, diemžēl, ir pietiekami būtiska, iepirkums tiks pārtraukts un izsludināts no jauna ar labotu tehnisko specifikāciju.*

2) Divu durvju skapiem (Nr.5) standartā ir atšķirīga durvju aizvēršanas sistēma kā vienu durvju skapjiem. Tas ir termisks durvju aizvēršanas mehānisms. Kad lietotājs atver durvis tās paliks miera pozīcijas stāvoklī un netiks aizvērtas automātiski. Tās aizvērsies automātiski, kad apkārtējās vides temperatūra pacelsies virs 45 grādiem pēc Celsija.

Ir iespējams arī uzstādīt tādu pašu aizvēršanas sistēmu kā vienu durvju skapjiem, taču tas būtiski sadārdzinās skapju cenu.

Tāpēc, lūdzu, precizēt vai karstuma aktivizēts durvju aizvēršanas mehānisms ir atbilstošs pasūtītāja prasībām..

**Atbilde:**

*Tehniskajā specifikācijā iekļautās prasības par durvju aizvēršanas mehānismu divu durvju skapjiem atbilst Pasūtītāja vajadzībām un netiks mainītas. Sekojoši, tikai karstuma aktivizēts durvju aizvēršanas mehānisms nebūs atbilstošs pasūtītāja prasībām.*

Cieņā

Artūrs Aksjonovs

Latvijas Organiskās sintēzes institūta

Iepirkumu nodaļas vadītājs

Tel. 67014884